
          __.__.2006 nr ____-k

Pärandvara bilanssi võtmine

1.  Asjaolud ja menetluse käik

Jõhvi notari TATJANA BOITSOVA poolt on 16.10.2006 välja antud Seadusjärgse pärimisõiguse tunnistus (notariaalregistri nr 9971), mis tõendab, et 28.01.2002. aastal surnud BORIS (BORISS) ABRAMOV’i (isikukood 31605223718) vara pärijaks on NARVA LINN.

Pärandvara hulka kuuluvad:

· Ida-Viru Maakohtu kinnistusosakonna Narva kinnistusjaoskonna kinnistusregistri registriossa nr 3255709 kantud korteriomand, katastritunnusega 51105:004:0098, mis on 278/53745 mõttelist osa kinnistust ja reaalosa - eluruum aadressil Gerassimovi tn 8 – 42, Narva linn, üldpinnaga 27,8 m2. Korteriomandi hinnangu tegi OBER HAUS KINNISVARAFIRMA, tema hinnangul on korteriomandi turuväärtus 200 000 krooni;

· rahalised vahendid arvelduskontol nr 1109546053 AS-is Hansapank -  328,08 krooni. 

2. Õiguslikud järeldused
Vastavalt Kohaliku omavalitsuse korralduse seaduse ( 30 lõike 1 punktile 2 lahendab ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 16.01.2003 määrusega nr 1/7 kinnitatud “Pärandvara vastuvõtmise korra” punktile 4.1 valitseb Linnavara- ja Majandusamet päritud vara järgmiselt: 

· kinnistu - võtab oma bilanssi, 

· rahalised vahendid - kannab linnaeelarvesse.

 3. Otsus
1. Narva Linnavalitsuse Linnavara- ja Majandusametil võtta bilanssi 28.01.2002 surnud Boris Abramovi (isikukood 31605223718) pärandvara, mis koosneb:
1.1. korteriomandist, asukohaga Narva linnas Gerassimovi tn 8 – 42 (Ida-Viru Maakohtu kinnistusosakonna Narva jaoskonna kinnistusregistri registriosa nr 3255709), sealhulgas:

· 278/53745 mõttelist osa maatükist (katastritunnus 51105:004:0098, otstarve – elamumaa, pindala 5520 m2, maksumus 714 krooni);

· eluruum nr 42 (üldpind 27,8 m2, maksumus 199286 krooni).

1.2. rahalistest vahenditest arvelduskontol nr 1109546053 AS-is Hansapank.
2.  Volitada Linnavara- ja Majandusameti Kommunaalmajandusosakonna juhatajat direktori ülesannetes  Arkadi Nikolajev’it, isikukood 37412232211, üle kandma rahalised vahendid punktis 1.2 nimetatud arvelduskontolt AS-is Hansapank Rahandusameti arvelduskontole nr 10562013017000 ja sulgema eelnimetatud konto Hansapangas.
4. Korralduse vaidlustamine
Halduskohtumenetluse seadustiku § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

5. Rakendussätted

Korraldus jõustub seadusega sätestatud korras.

